Document ID: 31977R1003

ΚΑΝΟΝΙΣΜΟΣ (ΕΟΚ) αριθ. 1003/77 ΤΗΣ ΕΠΙΤΡΟΠΗΣ της 12ης Μαΐου 1977 περί τροποποιήσεως του κανονισμού (ΕΟΚ) αριθ. 205/73 "περί των ανακοινώσεων μεταξύ των Κρατών Μελών και της Επιτροπής στον τομέα των λιπαρών ουσιών"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1707/73(2),
τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή κραμβοσπόρων, γογγυλοσπόρων και ηλιανθοσπόρων, όπως τροποποιήθηκε τελευταία από τον κανονισμό (ΕΟΚ) αριθ. 2429/72(4), και ιδίως το άρθρο 6,
Εκτιμώντας:
ότι, για να υπάρχει καλύτερη γνώση σχετικά με τις εξαγωγές ελαιούχων σπόρων, στις οποίες προβλέπεται επιστροφή, πρέπει να προβλεφθεί ώστε οι σχετικές ανακοινώσεις να κάνουν διάκριση μεταξύ ποσοτήτων που εξήχθησαν με ή χωρίς προκαθορισμό της επιστροφής- ότι, ως εκ τούτου, πρέπει να τροποποιηθεί ο κανονισμός (ΕΟΚ) αριθ. 205/73 της Επιτροπής της 25ης Ιανουαρίου 1973 περί των ανακοινώσεων μεταξύ των Κρατών μελών και της Επιτροπής στον τομέα των λιπαρών ουσιών(5), όπως τροποποιήθηκε τελευταία από τον κανονισμό (ΕΟΚ) αριθ. 1733/76(6)-
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 10 παράγραφος 1 εδάφιο β) του κανονισμού (ΕΟΚ) αριθ. 205/73 αντικαθίσταται από το ακόλουθο κείμενο:
"β) το αργότερο δύο εβδομάδες μετά τον εξεταζόμενο μήνα, τις ποσότητες για τις οποίες καταβλήθηκε η επιστροφή κατά τη διάρκεια του προηγουμένου μηνός, διακρίνοντας σε ποσότητες:
- που έχουν αποτελέσει το αντικείμενο προκαθορισμού της επιστροφής,
- που έχουν τύχει της επιστροφής που ίσχυε την ημέρα της εξαγωγής."
Άρθρο 2
Ο παρών κανονισμός αρχίζει να ισχύει την 1η Ιουνίου 1977.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 12 Μαΐου 1977.

Labels: 12
3
17